የጃፓኑ ጠ/ሚ ትራምፕን ለኖቤል የሰላም ሽልማት ያጨሁት ተገድጄ ነው አሉ 
የጃፓኑ ጠቅላይ ሚኒስትር ሺንዞ አቤ፣ የአሜሪካውን አቻቸውን ዶናልድ ትራምፕን ለኖቤል የሰላም ሽልማት ማጨታቸውንና ይህንን ያደረጉትም በትራምፕ አስተዳደር በተደረገባቸው ጫና እንጂ በራሳቸው ተነሳሽነት አለመሆኑን ሮይተርስ ዘግቧል፡፡ጠቅላይ ሚኒስትር ሺንዞ አቤ ከወራት በፊት ከዶናልድትራምፕ አስተዳደር በተላከላቸው ደብዳቤ፣ ትራምፕን ለኖቤልየሰላም ሽልማት እንዲያጩ በተጠየቁት መሰረት፣ ያለ ፍላጎታቸውትራምፕን ማጨታቸወን አሻይ የተባለው የጃፓን ጋዜጣ ከሰሞኑ ያስነበበውን መረጃ ጠቅሶ ዘገባው አስታውቋል፡፡ ጋዜጣው መረጃውን ይፋ ያደረገው ፕሬዚዳንት ዶናልድ ትራምፕ፣ የጃፓኑ ጠቅላይ ሚኒስትር ለኖቤል ሽልማት አጭተውኛል በሚል ባለፈው ሳምንት በዋይት ሃውስ በሰጡት ጋዜጣዊ መግለጫ ላይ በኩራት መነገራቸውን ተከትሎ መሆኑን የጠቆመው ዘገባው፤ የትራምፕ አስተዳደር በሽንዞ አቤ ላይ ጫና ማድረጉን በተመለከተ የሰጠው ምላሽ አለመኖሩን አመልክቷል፡፡